CELEX: 22019D1064
Language: da
Date: 2017-09-22 00:00:00
Title: Det Blandede EØS-Udvalgs afgørelse nr. 176/2017 af 22. september 2017 om ændring af bilag II (Tekniske forskrifter, standarder, prøvning og certificering) til EØS-aftalen [2019/1064]

27.6.2019   
               
               
                  DA
               
               
                  Den Europæiske Unions Tidende
               
               
                  L 174/45
               
            
         DET BLANDEDE EØS-UDVALGS AFGØRELSE
         Nr. 176/2017
         af 22. september 2017
         om ændring af bilag II (Tekniske forskrifter, standarder, prøvning og certificering) til EØS-aftalen [2019/1064]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens forordning (EU) nr. 1307/2014 af 8. december 2014 om fastlæggelse af kriterier og geografisk udstrækning for græsarealer med høj biodiversitet med henblik på anvendelse af artikel 7b, stk. 3, litra c), i Europa-Parlamentets og Rådets direktiv 98/70/EF om kvaliteten af benzin og dieselolie og artikel 17, stk. 3, litra c), i Europa-Parlamentets og Rådets direktiv 2009/28/EF om fremme af anvendelsen af energi fra vedvarende energikilder (1) skal indarbejdes i EØS-aftalen.
                  
               
                     (2)
                  
                  
                     Bilag II til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Følgende indsættes efter punkt 6c (Kommissionens afgørelse 2011/13/EU) i kapitel XVII i bilag II til EØS-aftalen:
            
                        »6d.
                     
                     
                        
                           32014 R 1307: Kommissionens forordning (EU) nr. 1307/2014 af 8. december 2014 om fastlæggelse af kriterier og geografisk udstrækning for græsarealer med høj biodiversitet med henblik på anvendelse af artikel 7b, stk. 3, litra c), i Europa-Parlamentets og Rådets direktiv 98/70/EF om kvaliteten af benzin og dieselolie og artikel 17, stk. 3, litra c), i Europa-Parlamentets og Rådets direktiv 2009/28/EF om fremme af anvendelsen af energi fra vedvarende energikilder (EUT L 351 af 9.12.2014, s. 3).
                        Forordningens bestemmelser gælder i forbindelse med denne aftale med følgende tilpasning:
                        Uanset stk. 8 i protokol 1 til EØS-aftalen finder artikel 2 ikke anvendelse på græsarealer i EFTA-staternes område.«
                     
                  
         
            Artikel 2
            Den islandske og den norske udgave af forordning (EU) nr. 1307/2014, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 23. september 2017, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 22. september 2017.
            
               
                  På Det Blandede EØS-Udvalgs vegne
               
               Sabine MONAUNI
               
                  Formand
               
            
         
         
            (1)  EUT L 351 af 9.12.2014, s. 3.
         
            (*1)  Ingen forfatningsmæssige krav angivet.